ЕЛИНИСТИЧЕСКИ ПЕРИОД: ТЕРМИНОЛОГИЯ, ХРОНОЛОГИЯ И ОСНОВНИ ХАРАКТЕРИСТИКИ

**1. Елинизъм, елинистически период.**

Елинизъм в широк смисъл и в ежедневна употреба означава елинската култура, но иначе е термин в историческата наука.

Терминът е създаден от Йохан Густав Дройзен през 1836 г. в тритомната му история за времето от смъртта на Александър Македонски до приема на християнството *Geschichte des Hellenismus* – сливането на елинската и източната култура, което подготвя приемането на християнството.

- създават се нов тип държави – териториални царства; «царска икономика»;

- в по-старата научна литература за този период се мисли като за упадък в сравнение с класическата елинска култура и литература; всъщност, ние в голяма степен познаваме по-ранната гръцка култура и литература през призмата на елинистическите автори – каквото те са подбрали, прибрали в библиотеките и определили за изучаване, за преписване и така за съхранение през вековете;

            - това, което римските скулптори копират, е повече от елинистическото гръцко изкуство;

            - в изкуството стремежът към реализъм се доразвива; много по-широко се творят портретни изображения;

            - много по-голяма мобилност на населението в сравнение с предишните периоди; достъп до по-редки и екзотични стоки;

**2. Хронология.**

Определянето на хронологическите граници на един исторически период е условно – по-скоро за удобство при изучаването и описването му. Историческият процес не започва и не завършва на определена календарна дата. Все пак, могат да се определят, макар и условно, дати за началото и края на процеса.

Всеобщо прието е елинистическият период да се поставя между **323 г. пр. Хр. и 30 г. пр. Хр.**, т.е. след смъртта на Александър Македонски (Александър ІІІ Велики) и ликвидирането на последното елинистическо царство Египет (Клеопатра) от Октавиан Август.

- смъртта на Александър дава началото на преразпределение на територии и формиране на нови държави, на нов тип управление и икономика; това не означава, че старите традиции са напълно изчезнали – много от полисите продължават да съществуват, но в рамките на новите териториални държави

- краят на елинистическия период се бележи от римските завоевания, които са в различно време за различните райони на древния свят – но гибелта на последната македонска династия се приема за край на периода, макар че много от тенденциите остават и се възпроизвеждат на ново ниво в римската империя

**3. Основни характеристики.**

Кризата на гръцкия полис е предпоставка за издигането на нови политически сили и създаването на нов тип държави. Слабостта на елинските полиси довежда Македония на власт над гръцкия свят. Походите на Александър ІІІ Велики са непосредствената причина за създаването на елинистическите държави.

Характеристики на периода:

- сливането на елинската и източната култура;

- създаването на териториални държави;

- «царска икономика»; монетаризация; друг мащаб на морска търговия и пазари; мобилност;

- основаване на нови градове; мултиетнични градове;

- царски култ;

- синкретизъм в религията; разпространение на много източни култове

- елинистическо койнé в езика

**4. Извори.**

Историците на Александър ІІІ Велики – **Ариан** (ІІ в.) – консул в Кападокия,*Походът на Александър*; образец му е Ксенофонт.

**Курций Руф** (І в.) – *История на Александър Велики*; занимателност на разказа – той е и оратор.

– запазени текстове и от не дошлите до нас съчинения на Птолемей І и Неархос – съответно пълководец и адмирал на Александър;

**Полибий** (ІІ в. пр. Хр.) – едни от най-големите историци на древността, заедно с Тукидид; роден е в Мегалополис, Аркадия; баща му е един от водачите на Ахейската лига; той е пленен и откаран в Рим, където става учител на младия Сципион; после участва в Третата Пуническа война; става свидетел на превземането на Картаген; *История* – замисълът е за събитията между 220-168 г. пр. Хр., продължава до 146 г. Пр. Хр.; основната му идея е издигането на Рим и империята;

            - критично отношение към изворите;

            - историята трябва да служи на държавника – с особено внимание към военните и политическите събития

            - строго разграничение между история и реторика; против вмъкването на митологични разкази;

            - за пръв път формулира идеята за «закони на историята»

**Диодор Сицилийски**  (І в. пр. Хр.) *Историческа библиотека*  – обща история от митологични времена до 60 г. пр. Хр., но не е запазена голяма част; компилативно съчинение

**Плутарх** (І-ІІ в.) – *Успоредни животописи*

- надписи;

- папирология – много съчинения са достигнали до нас благодарение на елинистически папируси; сведения и за ежедневния живот;

- нумизматика

 ЕЛИНИСТИЧЕСКИТЕ ДЪРЖАВИ

1. **Македония на Антигонидите**.

Антигон ІІ Гонатас (319-239 г. пр. Хр.) има преимущество пред другите – относително еднородно население, изградена инфраструктура, пътища

- голяма част от населението е на изток

Антигон разбива келтите при Лизимахия на Херсонес, осигурява македонския контрол над Тесалия.

            - разбива Пир, който напада Пелопонес – 272 г. Пир (Пюрос) – от Молосия  (на юг от района на езерата в пл. Пиндос; в Епир)

Образува се анти-антигонидова коалиция начело със Спарта и Атина, подпомагани от Птолемеите – Антигон Гонатас ги разбива – поставя гарнизони в Атина (преди това държи Пирея)

- остава сравнително спокойно царството на сина си Деметриос ІІ (239-229 г. пр. Хр.);

- 3 големи крепости и гарнизони, за да контролира Гърция – 1 в залива на Магнезия - Деметриас, 1 в Халкис на о. Евбея и 1 в Акрокоринт – флотата, доковете

- Пела е разкрасена и обновена; основават се нови градове: Тесалоники (по името на жената на Касандър), Амфиполис и Касандрия (на мястото на Потидея в Халкидики)

Появяват се Етолийската и Ахайската лига - регионални обединения – няма господстващ град в тях; изключения са Атина и Спарта – вече са се превърнали в регионални държави –*сюмполитейа* – гражданство на всички – цяла Атика

- в Македония длъжностите на изпълнителната власт са пожизнени и се предават по наследство

- няма такъв култ към монарха като в другите елинистически царства

Най-голямо могъщество при Филип V (221-179 г. пр. Хр.)

-       Сключва съюз с Антиох ІІІ и завладява египетските владения в Мала Азия. Срещу него се изправят Родос и Пергам – искат помощ от Рим

-       Три Македонски войни с римляните – двете водени от Филип V, третата от сина му Персей – той е и последният македонски цар

В 147 г. пр. Хр. Македония става римска провинция (по същото време пада и Картаген)

**2.     Царството на Селевкидите.**

Селевк І Никатор (358 – 281 г. пр. Хр.) е най-дълго живелият от диадохите; наследява лъвския пай от империята на Александър – М. Азия, Сирия и Иран; има най-многобройно и разнообразно население, най-много македонски и гръцки изселници остават на негова територия след походите на Александър

- стреми се към сливане с местните – само той си запазва източната жена Апама, от която е наследникът му Антиох І Сотер (324/3 – 261 г. пр. Хр.)

- огромна империя с 3 столици – Суза, Селевкия на Тигър и Антиохия в Сирия; Селевк се отказва от Индия, в Иран назначава местни сатрапи, които плащат данък и формално признават господството на царя

- масово основаване на нови градове в М. Азия и привличане на ново население от Македония и Гърция;

- запазват традиционните институции; гражданството се основава на предоставяне на земя от царя в замяна на военна служба

- въпреки всичко, тук най-много царската власт е лична;

- царски култ – започва като почит към царя като основател на градовете (прилича на култа към гръцките ойкисти), прераства в почитане на царя като благодетел на града и държавата – повече патриотични нотки, отколкото религиозни

В края на ІІ в. пр. Хр. владенията на Селевкидите се ограничават до Сирия. Войни с царя на Партия Митридат І; намеса на Рим. В 63 г. пр. Хр. Сирия е превърната в римска провинция.

**3. Елинистическият Египет**.

По отношение на режимите на земевладение и икономика Египет е класическото елинистическо царство.

В Египет няма изявен местен елит, както е в Азия по времето на персите. Птолемей не възприема идеята за сливане между гърци/македони и местно население – отделно гръцки градове. Владетелят за гърците е цар, за египтяните - фараон, носи традиционните пет имена в картуша. Местният историк Мането пише история на гръцки език и включва Птолемей І Сотер като основател на 30-та египетска династия. Формално запазват гръцките институции – буле, избираеми магистрати – скоро след Птолемей І престават да се избират, а се назначават.

3.1. Администрация.

Страната е разделена на номоси (*номой*), около 42, почти равномерно разпределение между Горен и Долен Египет. Това административно деление е много древно и е възприето от елинистическите владетели.

*Номарх* – отговаря за земеделската продукция, *ойкономос* – надзирава финансите на ниво ном;

*диойкетес* – отговаря за финансовата администрация, но всъщност е главен царски министър и начело на всички дейности в района, освен военните;

*базиликос граматеус* – съхранява документите, свързани със земята. И трите длъжности си имат подразделения в отделните села и градове.

Обикновено номарсите и стратезите имат съдебна власт и гледат дела. Но има и царски съдилища по райони, които всъщност надзирават цялата юрисдикция. На много места се запазват местните традиционни съдилища и правосъдни норми.

Раздава земя на войниците в отделните номой – *клери* (парчетата земя, раздавани на войниците), *клерухии* (военните земевладения).

Командването на войската – от стратези, които с течение на времето получават все по-голяма власт. Започват да са пряко назначавани от владетеля

3.2. Икономика и земевладение в Египет.

Всичко в Египет е „царска земя” – управлява се като държавен монопол, особено производството. Монополът върху житото прави Египет най-големият износител на зърно в Средиземноморието. Държавен монопол има и върху производството на зехтин и други масла, на лен и бира. Търговия с папирус, луксозни стоки по Нил – слонова кост, абанос, подправки от Йемен през Червено море.

Въпреки, че царят се смята за владетел на земята в целия Египет има и отделни „царски земи“, нещо като царски домейни, от които той получава данъци. Тази земя се дава под аренда. Многообразие на видовете земевладение и ползване – клерухии, храмови земи, градски земи, „царски подаръци“, частна земя. Някои от ползвателите, които обработват земята, могат и да я предават в наследство. Въвежда се система на плащане на данъците (в пари или в продукция), непозната преди това на гръцкия свят – по-богати земевладелци плащат данъка за цялото село или област и после си го събират от фермерите.

3.3. Александрия.

Най-големият град, на най-западния ръкав на Нил, на мястото на стария египетски град Ракотис, основан отново от Александър;

Александрия е столица, но има и местното население. Градът има 120 блока (правоъгълни карета) и е разделен на 5 части – Алфа и Бета – царските сгради; Гама - местен египетски квартал, Делта – евреите; Епсилон – гърците.

Сега древната Александрия е отчасти под водата. Открити са основите на Александрийския фар – едно от Седемте чудеса на света.

Птолемей І открадва мумифицираното тяло на Александър и го поставя в грандиозна гробница – там и следващите Птолемеи – Птолемей ІV го обогатява и прави Сема;

- Мусейон (храм на музите), част от който е и знаменитата библиотека – било е нещо като научен център. Библиотеката вероятно е съхранявала ок. 400 000 папирусни свитъка. Според Гален, всяка книга, открита на кораб в пристанището на Александрия, е била отнасяна в библиотеката, където писарите са я преписвали и давали копията обратно на собствениците, а задържали оригиналите. Знае се, че е изгоряла, но няма единодушие при кой пожар е станало това. Според някои антични автори в 48 г. пр. Хр. Юлий Цезар е обграден в Александрия и е принуден да подпали собствените си кораби – огънят се пренася и в града, изгаря библиотеката (Плутарх, *Цезар* 49.6; Авъл Гелий *Атически нощи* 7.17). Но други текстове говорят да доста по-късни пожари.

- Птолемеи – панелински празници, основани в чест на Птолемей І, който посмъртно е обожествен, после и на всички царе и царици от династията

**4**. **Елинистическото стопанство**.

На много места остава както при Ахеменидите – царят владее земята (Thuc. 8.52.2).

Селянин, който владее отстъпена земя (*клер*) – наследствена – в рамките на полиса имахрамови стопанства – голяма част, наемни работници, владетели на парчета и свещени роби

- земевладелец и наемател фермер с различни статути, включително и нещо като закрепостени селяни.

В старите марксически трудове се говори за „Източен/Азиатски начин на производство“. Сега общо приетият термин за елинистическото стопанство е „царска икономика“ – “royal economy” – терминът е въведен от Claire Préaux.

Промените, настъпили през елинизма:

Монетаризация – след като Александър завзема персийската хазна в Персеполис през 331 г. пр. Хр. и складирания там метал – грубите изчисления показват 180 000 таланта сребро – 20 пъти повече от максималното количество, събирано от Атина през 5 н. пр. Хр.; поради фискални и военни причини – повече данъци се плащат с пари, с монети се плаща на наемниците, които използват всички елинистически царства (макар че има и плащания в даване на земеделска земя за обработка – *клер*); развитие на бронзовото монетосечене за малки плащания.

- царски банки – свързани с фиска и частни банки, които дават кредити – на градове, на светилища

Постепенно се приема атическият стандарт за обща валута, освен в Египет. Нов стил монети – след 164 г. пр. Хр., след като римляните са затворили македонските мини (след 168 г. пр. Хр.,) – нов тласък в експлоатирането на мините в Лаврион (Атика).

-по-голяма мобилност на населението - доброволно или насилствено

- нов мащаб на морската търговия – броят на регистрираните потънали кораби в Средиземноморието е най-голям през елинистическата епоха – ок. 2 в. пр. Хр. – 2 в.; Родос е главната морска база – печелят много от пристанищните такси, но има и други пристанищни градове – Хиос, Милет, Бизантион, Сиракуза. Развива се търговия и пристанища в Червено море, в Индийския океан, Персийския залив.

- морски фарове в Александрия и на Родос

**Rostovtzeff, M.** *The Social and Economic History of the Hellenistic World*. Oxford: Clarendon Press, 1941. (2nd edition 1953).